C:\Users\lpz\AppData\Local\Microsoft\Windows\INetCache\Content.Word\LBST - 2 linie DK White.emf

Vejledning om brug og udfyldelse

af præeksportcertifikater

(PRE-EXPORT CERTIFICATE)

Vejledning

Juni 2023

U:\Miljø- og Fødevareministeriet\Jobs\6174_Skabeloner til Miljø- og Fødevareministeriet\Work\grafik\Krone hvid.emf

**Vejledning om brug og udfyldelse af præeksportcertifikater.**

Denne vejledning er senest redigeret af Ulla Katja Thybo, Planter & Biosikkerhed, Landbrugsstyrelsen, juni 2023

Bidragyder(e): Planter & Biosikkerhed

**Ministeriet for Fødevarer, Landbrug og Fiskeri**

Landbrugsstyrelsen   
Nyropsgade 30  
1780 København V  
Tlf. 33 95 80 00

E-mail: [mail@lbst.dk](mailto:mail@lbst.dk)

Websted: www.lbst.dk

ISBN (web) 978-87-7120-290-8

Indhold

[1. Indledning 5](#_Toc39150391)

[2. Brugen af præeksportcertifikater 5](#_Toc39150392)

[3. Bestilling og udfyldelse af præeksportcertifikater 6](#_Toc39150393)

[3.1 Registrering 6](#_Toc39150394)

[3.2 Udfyldelse af bestillingsblanketten 6](#_Toc39150395)

[4. Modtagelse af certifikat 8](#_Toc39150396)

[5. Ændringer til ansøgning eller certifikat 8](#_Toc39150397)

[6. Bortkomne certifikater 9](#_Toc39150398)

[7. Pris og regning 9](#_Toc39150399)

# Indledning

Denne vejledning beskriver anvendelsen samt procedurerne for ansøgning om og udstedelse af præeksportcertifikat. Når du vil søge om et præeksportcertifikat for frø eller planter, skal du udfylde formular: Planter147: ”Bestilling af præeksportcertifikat”. Se på [Landbrugsstyrelsens hjemmeside](file:///C:\Users\B050372\AppData\Local\Microsoft\Windows\INetCache\Content.Outlook\HUIADI5U\lbst.dk) under virksomheder - import og eksport - eksport ud af EU - eksport af frø - [Vejledning og blanketter](file:///C:\Users\B050372\AppData\Local\Microsoft\Windows\INetCache\Content.Outlook\HUIADI5U\Dokument%20%22D-12888998,%20Eksportkontrolinstruks_2019,%2016-03-2018%22%20http:\cdp17\app\client\#/records/12888998).  
Præeksporter udstedes ikke via TRACES.

# Brugen af præeksportcertifikater

Når planter og planteprodukter eksporteres ud af EU, fra et EU-land, som ikke er varens oprindelsesland, er der i nogle tilfælde brug for supplerende plantesundhedsoplysninger om varen fra oprindelseslandet, inden der kan udstedes et plantesundhedscertifikat og varen kan eksporteres. Disse oplysninger kan indhentes mellem EU-landenes plantesundhedsmyndigheder via et præeksportcertifikat.

Præeksportcertifikatet erstatter det tidligere EU-intra dokument (Intra-EC Phytosanitary Communication Document), der alene måtte benyttes indenfor EU's grænser. Forskellen mellem de to, er især, at præeksportcertifikatet i særlige tilfældekan benyttes udenfor EU. Præeksportcertifikatet er dog som hovedregel ment, som et dokument til udveksling af plantesundhedsoplysninger mellem to EU medlemsstater og kan alene udstedes af plantesundhedsmyndigheden i det EU-oprindelsesland, hvor varen er dyrket, produceret, opbevaret eller forarbejdet.

Plantesundhedsoplysningerne i præeksportcertifikatet kan være produktionslandets oplysninger om officielle inspektioner og evt. prøveudtagninger, samt skadegørerstatus på produktionsstedet, der dokumenterer at varen opfylder de plantesundhedsmæssige krav, som det 3. land varen skal eksporteres til, stiller.

Præeksportcertifikatet kan udstedes i EU-oprindelseslandet mens varen stadig er hos producenten i oprindelseslandet. I disse tilfælde vil præeksportcertifikatet ledsage de pågældende planter og planteprodukter ved flytning fra oprindelseslandet til EU-eksportlandet. Ofte er der imidlertid ikke viden om partiets endelige bestemmelsessted, når varen forlader oprindelseslandet, hvorfor præeksportcertifikatet først rekvireres senere. Hvis der bestilles et præeksportcertifikat efter at varen har forladt landet, kan oprindelseslandets plantesundhedsmyndighed alene udstede et præeksportcertifikatet på de inspektioner og evt. prøveudtagninger mm, der er foretaget inden varen har forladt oprindelseslandet.

Hvis en vare skal eksporteres fra Danmark, men har oprindelse i et andet EU land, kan et præeksportcertifikat fra oprindelseslandet bruges af eksportøren inden eksport af varen, som dokumentation på at varen opfylder importlandets krav til plantesundhed. I disse tilfælde skal du bede sælger om at skaffe et præeksportcertifikat, som du skal vedlægge din eksportansøgning. Hvis du har solgt en vare til et andet EU-land, og varen herefter videreeksporteres, kan du blive bedt om at skaffe et præeksportcertifikat fra Danmark.   
  
I de efterfølgende afsnit gennemgås hvordan du bestiller et præeksportcertifikat.

# Bestilling og udfyldelse af præeksportcertifikater

Bestillingen af præeksportcertifikatet, sker ved at udfylde og indsende en blanket, som du finder på Landbrugsstyrelsen hjemmeside, [lbst.dk](file:///C:\Users\B050372\AppData\Local\Microsoft\Windows\INetCache\Content.Outlook\HUIADI5U\lbst.dk) [Planter147](https://lbst.dk/virksomheder/import-og-eksport/eksport-ud-af-eu-plantesundhed/eksport-af-froe/#c8417). Ved bestilling af præeksportcertifikatet, skal du udfylde en række oplysninger om varen, vedlægge alt dokumentation så Landbrugsstyrelsen til en hver tid kan vurdere, om varen opfylder kravet for udstedelsen. Det er rekvirentens ansvar at nødvendig dokumentation er tilstede ved bestillingen.

Har du spørgsmål til en bestilling kan du sende en mail til sundhedfroe@lfst.dk eller du kan ringe til vores vagttelefon på tlf. 45 26 37 07. Vagttelefonen vil altid være åben for indtaling af besked. Telefonen vil være åben for personlig betjening mellem kl. 9 og 14, hvor indtalte beskeder også vil blive behandlet.

### Registrering

Du skal være registreret som eksportør hos Landbrugsstyrelsen, for at kunne rekvirere et præeksportcertifikat. Vær opmærksom på at du skal betale et årsgebyr for at være registreret. Du kan læse mere på vores hjemmeside under virksomheder - import og eksport - eksport ud af EU, plantesundhed - eksport af planter - Vejledning og blanketter eller Priser. For registrering som eksportør udfyldes [Form. Planter 260](https://lbst.dk/virksomheder/import-og-eksport/eksport-ud-af-eu-plantesundhed/eksport-af-froe/), som sendes til [planter@lbst.dk](mailto:planter@lbst.dk).

### Udfyldelse af bestillingsblanketten

Præeksportcertifikatet er på engelsk, da det benyttes som oplysningsdokument til andre EU-landes plantesundhedsmyndigheder. Derfor beder vi om at udfyldelsen af følgende punkter: beskrivelse af partiet, mængde og andre officielle oplysninger, gøres på engelsk.

**Rekvirent (Professional operator)**

Her oplyses det fulde navn og adresse på rekvirenten, som ansøger om præeksportcertifikatet. Regning vil blive sendt hertil, og firmaet er juridisk ansvarlig for oplysningerne i ansøgningen.

**Dato**

Udfyldes med datoen for bestillingen.

**Debitornummer**

Udfyldes med rekvirentens debitornummer

**CVR-nummer**

Udfyldes med rekvirentens CVR-nummer.

**Eventuel instruks om forsendelse af certifikat og regning**

Her har rekvirenten mulighed for at indsætte kommentarer til den, der udsteder certifikatet. Det kan f.eks. være at certifikatet hentes med kurrér.

**Kontaktperson**

Udfyldes med den kontaktperson, som Landbrugsstyrelsen kan henvende sig til, hvis der er spørgsmål til bestillingen eller dokumentationen til denne.

**Levering**

Hvis certifikatet skal sendes til en anden adresse, end den der er angivet i feltet ”afsenders navn og adresse”, så skriv det her.

**Producent (Producer/trader)**

Her skal skrives, hvor varen er produceret. Der skal angives en fuldstændig navn og dansk postadresse.

**Rekvirentens interne reference nr.**

Her kan indsættes max. 8 karakterer til intern reference, disse vil komme til at fremgå af fakturaen.

**OBS: alle nedenstående felter udfyldes på engelsk**

**Oprindelsesland (Place of origin)**

Her indsættes oprindelseslandet. For frø vil dette altid være det land hvor moderplanterne har vokset.

**Beskrivelse af sendingen (Description of the consignment)**

Oplysningerne i dette felt skal tjene til at identificere varepartiet og til at angive hvilke planteart/arter, der er tale om. Plantearternes korrekte botaniske navne med angivelse af slægt og gerne art skal anføres. Anfør altid så specifikke sortsangivelser som muligt, samt lot-/partinumre, containernumre og andre oplysninger, som sikrer identifikationen og dermed sporbarhed af varen.

**Mængde (Quantity declared)**

Skriv mængde/antal. Vægt skal angives som nettovægt. Husk altid at angive enhed, så det fremgår klart, hvorvidt det angivne er antal (f.eks. boxes/ pcs/ plants) eller vægt (f.eks. g/ kg og hvorvidt det er netto).

**The consignment as described above**

Udfyldes i overensstemmelse med dokumentation for partiets plantesundhedsoplysninger, som vedlægges anmeldelsesskemaet.

Det øverste felt ”Comply with the specific requirements of EU regulation on protective measures against pest of plants: ” afkrydses hvis aktuelt, og hvis det vides. Nedenfor er der eksempler på udfyldelse, men er dette ikke udfyldt udfyldes det af Landbrugsstyrelsen.

I tilfælde hvor det er relevant skal der på linjen til højre anføres indeks for den specifikke bestemmelse. For eksempel for frø af *Phaseolus* skal der foreligge dokumentation for at frøene er produceret I et område fri for X*anthomonas campestris* pv. *phaseoli.* I Part E er der beskrevet tre muligheder (a, b eller c) for at opfylde kravet om at frøene er fri for X*anthomonas campestris* pv. *phaseoli*. Part E, a lyder: The seeds originate in areas known to be free from *Xanthomonas axonopodis pv. phaseoli,* og der foreligger dokumentation for dette sættes der kryds og skrives: ”Directive 2016/2031, Annex VIII, Part E og nummeret, a.”

I feltet ”Have been inspected….” krydse af hvis der er udført avlskontrol af planterne under vækst eller f.eks. af moderplanterne til frøpartier. Anfør de relevante procedurer, hvis der er kendte, samt hvilke skadegørere forsendelsen er fundet fri for.

I feltet ”Have been tested…” krydses af hvis der er foretaget laboratorieanalyse på varen og der foreligger dokumentation i form af laboratorieattester. Metoden kan angives, denne fremgår oftest af analysebeviset. Det skal tydeligt fremgå hvilke skadegører, sygdomme eller frø, som sendingen er fundet fri for.

Felterne ”Originate in a field…”, ”Originate in a production site..” og ”Originate in a place of production…” benyttes ikke i Danmark, da det dækkes af evt. marksyn som skal udfyldes under ”Have been inspected…””

Feltet ”Originate in area”, benyttes ikke i Danmark, da Danmark ikke har indført brug af PFA (pest free area), der er beskrevet i ISPM 4. Brug derfor ”Originate in a country…” når vi kan leve op til dette.

Supplerende oplysninger, samt relevante skadegøreroplysninger for punkterne (A-G), noteres under ”Andre officielle oplysninger”

**Andre officielle oplysninger (Other official information)**

Her skrives andre relevante plantesundhedsoplysninger. Brug også dette felt hvis der ikke er plads i de ovenstående felter. Henvis tydeligt til hvilket af ovenstående punkter teksten vedrører. F.eks. ved at skriv: ”G: ……..”

# Modtagelse af certifikat

Når blanketten er udfyldt sendes den til Landbrugsstyrelsen via mail til [sundhedfroe@lbst.dk](mailto:sundhedfroe@lbst.dk) eller evt. via fax til 45 26 36 13.

Oplysningerne bliver herefter gennemgået, og hvis Landbrugsstyrelsen vurderer, at præeksportcertifikatet kan udstedes på baggrund af de forhåndenværende oplysninger om varen, udstedes præeksportcertifikatet på vandmærkepapir og med unikt løbenummer.

Vi sender præeksportcertifikatet med Quick-Post 2 arbejdsdage efter, at en fuldstændig og korrekt udfyldt formular samt evt. yderligere dokumentation er modtaget. Dette er forudsat at bestillingen kan imødekommes. Certifikatet kan efter aftale sendes med kurer, som skal bestilles og betales af rekvirenten.

Åbningstid: Mandag - torsdag 9-16, fredag 9-15.30. Ansøgninger, der modtages inden for enhedens åbningstid, betragtes som modtaget samme dag. Ansøgninger, der modtages efter åbningstid, betragtes som modtaget førstkommende arbejdsdag.

# Ændringer til ansøgning eller certifikat

Ændringer til ansøgninger eller certifikater skal sendes skriftligt til Landbrugsstyrelsen pr. mail eller evt. pr. fax. Brug gerne den oprindelige ansøgning og tilføj rettelsen. Ændringer kan kun foretages inden vi har udstedt præeksportcertifikatet. Hvis vi allerede har behandlet din bestilling og udstedt præeksportcertifikatet kan der laves et erstatningscertifikat. Har du modtaget det oprindelige certifikat, så skal du sende det tilbage til Landbrugsstyrelsen.

Postadresse:

Landbrugsstyrelsen

Att.: Plantetilsyn

Augustenborg Slot 3

6440 Augustenborg

Du vil blive opkrævet gebyr for udstedelse af et nyt certifikat medmindre det er Landbrugsstyrelsen, der har lavet en fejl i forhold til bestillingen.

# Bortkomne certifikater

Vi kan, mod gebyr for et nyt certifikat, udskrive et erstatningscertifikat/attestere en kopi. Du kan ansøge om det ved at indsende en ny ansøgning og her angive certifikatnummeret på det bortkomne.

Hvis certifikatet ikke er modtaget med posten kan vi udstede et erstatningscertifikat tidligst 2. postdag efter posten er afsendt. Du vil ikke blive opkrævet gebyr for dette certifikat.

# Pris og regning

Gebyret for udstedelse af præeksportcertifikatet er angivet i Landbrugsstyrelse prisliste for planter, som du finder på Landbrugsstyrelsens hjemmeside under virksomheder – frø og korn – priser – planter. Alle priser er ekskl. moms. Se også Bekendtgørelse om betaling for plantesundhedskontrol m.m.

Gebyret dækker blandt andet tidsforbrug på op til en halv time. Hvis vi har brugt mere end en halv time på at behandle din bestilling, kan du forvente at blive faktureret for ekstra tidsforbrug. Vi vil typisk fakturere for ekstra tid, hvis, vi f.eks. skal efterspørge dokumentation.

Du bliver indtil videre ikke faktureret for råd og vejledning om regler og/eller behov for dokumentation, som vi giver, inden din bestilling er sendt til os.

Vi sender fakturaer månedligt. Fakturaen rummer gebyr for bestilling af præeksportcertifikat samt evt. tillægstid.

Det årlige registreringsgebyr opkræves sammen med gebyret for det første bestilte certifikat i kalenderåret.

U:\Miljø- og Fødevareministeriet\Jobs\6174_Skabeloner til Miljø- og Fødevareministeriet\Work\grafik\Krone hvid.emf

Landbrugsstyrelsen

Nyropsgade 30

1780 København V

www.lbst.dk